Diari Oficial de la Generalitat Valenciana


Sumari del DOGV 9621, del 20-06-2023 (2023/6986)

ACORD de 16 de juny de 2023, del Consell, pel qual s'autoritzen transferències de crèdit entre seccions, des del capítol 5 del Programa 612.60, Despeses diverses, de la secció 20, al capítol 4 del Programa 221.30, Seguretat i emergències, adscrit a la Conselleria de Justícia, Interior i Administració Pública i al capítol 6 del Programa 512.10, Gestió i infraestructures de recursos hidràulics, sanejament i depuració d'aigües, adscrit a la Conselleria d'Agricultura, Desenvolupament Rural, Emergència Climàtica i Transició Ecològica, per un import global d'1.648.526,48 euros. (Expedient 23.359.01-505).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9621

Data del DOGV
:   20-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6986


Data del document
:   16-06-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de juny de 2023, del Consell, pel qual s'autoritzen transferències de crèdit entre seccions, des del capítol 5 del   
Programa 612.60, Despeses diverses, de la secció 20, al capítol 4 del Programa 221.30, Seguretat i emergències, adscrit a la Conselleria de Justícia, Interior i Administració Pública i al capítol 6 del Programa 512.10, Gestió i infraestructures de recursos hidràulics, sanejament i depuració d'aigües, adscrit a la Conselleria d'Agricultura, Desenvolupament Rural, Emergència Climàtica i Transició Ecològica, per un import global d'1.648.526,48 euros. (Expedient 98.284.05-213). [2023/6986]  
El 23 de març de 2023 va tindre començament en el municipi de Villanueva de Viver un incendi forestal que, a conseqüència de la seua gravetat, per afecció a persones, per proximitat a béns no forestals i per la importància de les masses forestals afectades, va obligar la Generalitat a establir, de conformitat amb el Pla especial davant el risc d'incendis forestals de la Comunitat Valenciana, l'índex de gravetat potencial en nivell 1 i 2, amb situacions operatives de nivell 2. A més, aquest incendi forestal va exigir un gran esforç d'extinció, no sols per a minimitzar la superfície afectada, sinó també, i més important, per a defensar, de manera activa, vides humanes, habitatges i infraestructures. A més de l'impacte mediambiental, va provocar desperfectes i infraestructures i en béns públics i privats, així com en cultius, explotacions agropecuàries i altres instal·lacions productives.  
És per això, que va resultar necessari escometre de manera immediata les actuacions precises per a aconseguir, al més prompte possible, la tornada a la normalitat dels municipis afectats, per la qual cosa l'Acord del Consell de 14 d'abril de 2023, va acordar l'inici de les actuacions per a pal·liar els danys produïts per l'incendi i la Comissió Interdepartamental per al Seguiment i la Coordinació de la Postemergències, en la seua reunió de 18 d'abril, va acordar donar cobertura a les actuacions de recuperació de la normalitat a conseqüència de l'incendi forestal, dutes a terme per part de l'Agència Valenciana de Seguretat i Resposta a les Emergències i de la Direcció General de l'aigua, amb càrrec al Fons de Contingència.  
D'altra banda, mitjançant els Acords del Consell de dates 12 de maig i 2 de juny de 20800, es va prendre coneixement de la declaració d'emergència de les actuacions necessàries a realitzar, derivades dels danys ocasionats per l'incendi forestal originat en Vilanueva de Viver el març de 2023, per un import global d'1.648.526,48 euros.  
Concretament, per a la cobertura pressupostària d'aquestes actuacions resulta necessari incrementar la línia X0706, «Finançament Agència Valenciana de Seguretat i Resposta a les Emergències», del capítol 4 del programa 221.30, Agència Valenciana de Seguretat i Resposta a les Emergències, adscrit a la Conselleria de Justícia, Interior i Administració Pública per import d'1.173.637,25 euros a fi d'incrementar el pressupost de l'AVSRE, en el capítol 2 del programa 221.10, Emergències, protecció civil i extinció d'incendis, pel citat import; així com el capítol 6 del programa 512.10, Gestió i infraestructures de recursos hidràulics, sanejament i depuració d'aigües, adscrit a la Conselleria d'Agricultura, Desenvolupament Rural, Emergència Climàtica i Transició Ecològica, per import de 474.889,23 euros.  
  
Atés que aquestes actuacions responen a necessitats inajornables de caràcter no discrecional i no previstes, en tot o en part, en el pressupost inicial, es proposa finançar-les amb càrrec al capítol 5, «Fons de contingència», del programa 612.60, Despeses diverses, per un import global d'1.648.526,48 euros.  
A aquest efecte i en virtut del que es disposa en els articles 21 i 23 de la Llei 9/2022 de pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell,  
  
  
  
ACORDA  
  
Primer  
Autoritzar una minoració de crèdit en l'aplicació 68.80.71.489.70.8 per import d'1.648.526,48 euros.  
  
Segon  
Autoritzar un increment de crèdit en les aplicacions i pels imports que es detallen a continuació:  
  
Aplicació Import  
45.67.31.142.74.0 1.173.637,25  
53.07.31.315.67.1 474.889,23  
Total 1.648.526,48  
  
  
  
Tercer  
Conseqüència de l'increment de l'annex de subvencions i transferències corrents del programa 221.30, Seguretat i emergències, s'autoritza l'increment de la línia de transferència X0706, d'acord amb el següent detall:  
  
Codi Denominació Dotació anterior Modificació Dotació actual  
X0706 Finançament Agència Valenciana de Seguretat i Resposta a les Emergències. 46.051.946,00 1.173.637,25 50.771.613,25  
  
  
  
Quart  
Conseqüència de l'increment en la dotació de la línia de transferència X0706, s'autoritza modificar el pressupost de l'Agència Valenciana de Seguretat i Resposta a les Emergències, generant crèdit en els termes següents:  
1) Augmentar el pressupost d'ingressos, capítol 4, «Transferències corrents», aplicació 430.00, per import d'1.173.637,25 euros.  
2) Augmentar el pressupost de despeses, aplicació pressupostària 00.92.39.605.87.9 per import d'1.173.637,25 euros.  
  
València, 16 de juny de 2023  
  
La consellera secretària,  
AITANA MAS MAS